****

**KËSHILLI I MINISTRAVE**

**PROJEKTVENDIM**

**Nr.\_\_\_\_\_\_, datë\_\_\_\_/\_\_\_\_/2015**

**“PËR PROPOZIMIN E PROJEKTLIGJIT**

**“PËR**

**DISA NDRYSHIME NË LIGJIN NR. 33/2012 DATË 21.3.2012 “PËR REGJISTRIMIN E PASURIVE TË PALUAJTSHME”**

Në mbështetje të nenit 81, pika 1, dhe nenit 100, të Kushtetutës, me propozimin e Ministrit të Drejtësisë, Këshilli i Ministrave,

**V E N D O S I:**

Propozimin e projektligjit “Për disa ndryshime në ligjin nr. 33/2012, datë 21.3.2012 “Për regjistrimin e pasurive të paluajtshme”, për shqyrtim dhe miratim në Kuvendin e Republikës së Shqipërisë, sipas tekstit dhe relacionit, që i bashkëlidhen këtij vendimi.

Ky vendim hyn në fuqi menjëherë.

**K R Y E M I N I S T R I**

**EDI RAMA**

**MINISTRI I DREJTËSISË**

 **NASIP NAÇO**



**KUVENDI**

**PROJEKTLIGJ**

**Nr.\_\_\_\_\_\_/2015**

**“PËR**

**DISA NDRYSHIME NË LIGJIN NR. 33/2012, DATË 21.3.2012 “PËR REGJISTRIMIN E PASURIVE TË PALUAJTSHME”**

Në mbështetje të neneve 78 dhe 83 pika 1 të Kushtetutës, me propozimin e Këshillit të Ministrave,

**KUVENDI**

**I REPUBLIKËS SË SHQIPËRISË**

**VENDOSI:**

Në ligjin nr. 33/2012, datë 21.3.2012, “Për regjistrimin e pasurive të paluajtshme”, bëhen këto ndryshime:

**Neni 1**

Në nenin 46 të ligjit, shtohet pargarafi 6, me përmbajtje si vijon:

“6. Regjistrohen detyrimisht në regjistrin e veçantë të gjitha aktet noteriale mbi ndërtimet e reja, të parashikuara në paragrafët e mësipërm të këtij neni.”

**Neni 2**

Neni 47, pas paragrafit 3, shtohet paragrafi 3/1, me përmbajtje si vijon:

“3/1. Kur në përfundim të procedurave përmbarimore, karabinaja kalon në pronësi të një banke kreditore**,** regjistruesi lëshon dokumente të përkohshme në favor të kryerjes së transaksioneve nga ana e bankës. Regjistrimi i karabinasë dhe certifikatat e përkohshme janë të vlefshme deri në regjistrimin përfundimtar të ndërtimit të ri, sipas nenit 48 të këtij ligji.”

**Neni 3**

Ky ligj hyn në fuqi 15 ditë pas botimit në fletoren zyrtare.

**K R Y E T A R I**

**ILIR META**